umpan.Sing suwarane seru oleh pengaruh.Wong pinter diingar-ingar.Wong ala diuja.Wong ngerti mangan ati.Banda dadi memala.Pangkat dadi pemikat.Sing sawenang-wenang rumangsa menang.Sing ngalah rumangsa kabeh salah.Ana Bupati saka wong sing asor imane.Patihe kepala judi.Wong sing atine suci dibenci.Wong sing jahat lan pinter jilat saya derajat.Pemerasan saya ndadra.Maling lungguh wetenge mblenduk.Pitik angkrem saduwurane pikulan.Maling wani nantang sing duwe omah.Begal pada ndugal.Rampok pada keplok-keplok.Wong momong mitenah sing diemong.Wong jaga nyolong sing dijaga.Wong njamin njaluk dijamin.Akeh wong mendem donga.Kana-kene rebutan unggul.Angkara murka ngombro-ombro.Agama ditantang.Akeh wong angkara murka.Nggedeake duraka.Ukum agama dilanggar.Perikamanungsan di-iles-iles.Kasusilan ditinggal.Akeh wong edan, jahat lan kelangan akal budi.Wong cilik akeh sing kepencil.Amarga dadi korbane si jahat sing jajil.Banjur ana Ratu duwe pengaruh lan duwe prajurit.Negarane ambane sapra-walon.Tukang mangan suap saya ndadra.Wong jahat ditampa.Wong suci dibenci.Timah dianggep perak.Emas diarani tembaga.Dandang dikandakake kuntul.Wong dosa sentosa.Wong cilik disalahake.Wong nganggur kesungkur.Wong sregep krungkep.Wong nyengit kesengit.Buruh mangluh.Wong sugih krasa wedi.Wong wedi dadi priyayi.Senenge wong jahat.Susahe wong cilik.Akeh wong dakwa dinakwa.Tindake menungsa saya kuciwa.Ratu karo Ratu pada rembugan negara endi sing dipilih lan disenengi.Wong Jawa kari separo,Landa-Cina kari sejodo.Akeh wong ijir, akeh wong cethil.Sing eman ora keduman.Sing keduman ora eman.Akeh wong mbambung.Akeh wong limbung.Selot-selote mbesuk wolak-waliking jaman teka.